Članak 2.

Ograničenja

1. U skladu s člankom 25. stavkom 1. Uredbe Sud može u pojedinačnim slučajevima ograničiti primjenu članaka od 14. do 20. te članaka 35. i 36., kao i članka 4. te Uredbe, ako njegove odredbe odgovaraju pravima i obvezama predviđenima u člancima od 14. do 20., i to u sljedeće svrhe:

(a) radi obavljanja revizija na temelju članka 287. UFEU-a. Relevantna ograničenja mogu se temeljiti na članku 25. stavku 1. točkama (c), (g) i (h) Uredbe;

(b) radi provođenja administrativnih istraga, predstegovnih i stegovnih postupaka te postupaka suspenzije na temelju članka 86. Pravilnika o osoblju za dužnosnike Europske unije (1) (u daljnjem tekstu: „Pravilnik o osoblju”) i u skladu s njegovim Prilogom IX. Relevantna ograničenja mogu se temeljiti na članku 25. stavku 1. točkama (b), (c), (d), (f), (g) i (h) Uredbe;

(c) radi obrade unutarnjih i vanjskih pritužbi protiv člana osoblja ili člana Suda. Relevantna ograničenja mogu se temeljiti na članku 25. stavku 1. točki (h) Uredbe;

(d) radi provođenja preliminarnih aktivnosti povezanih sa slučajevima potencijalnih nepravilnosti prijavljenih OLAF-u. Relevantna ograničenja mogu se temeljiti na članku 25. stavku 1. točkama (b), (c) i (h) Uredbe;

(e) radi osiguravanja mogućnosti da članovi osoblja Suda tajno dostave informacije o ozbiljnim nepravilnostima za koje saznaju tijekom obavljanja svojih dužnosti, u skladu s Poslovnikom Suda za dostavljanje informacija u slučaju ozbiljnih nepravilnosti (zviždanje). Relevantna ograničenja mogu se temeljiti na članku 25. stavku 1. točkama (f) i (h) Uredbe;

(f) radi osiguravanja mogućnosti da članovi osoblja Suda koji smatraju da su bili žrtve uznemiravanja tajno zatraže savjetovanje i potporu rukovoditelja, osobe za kontakt, službenog liječnika ili izmiritelja, u skladu s Odlukom Suda br. 26.–2017 o politici održavanja zadovoljavajućeg radnog okruženja i borbe protiv psihološkog i seksualnog uznemiravanja. Relevantna ograničenja mogu se temeljiti na članku 25. stavku 1. točkama (f) i (h) Uredbe;

(g) radi obavljanja internih revizija u skladu s Odlukom Suda br. 38.–2016 o utvrđivanju pravila za provedbu Poslovnika Revizorskog suda. Relevantna ograničenja mogu se temeljiti na članku 25. stavku 1. točkama (c), (g) i (h) Uredbe;

(h) radi osiguravanja mogućnosti da se, u skladu s člankom 26.a Pravilnika o osoblju i člancima 16. i 91. Uvjeta zaposlenja ostalih službenika, ispitanicima da pristup zdravstvenim podatcima psihološke ili psihijatrijske naravi koji se odnose na njih ako je vjerojatno da bi se izravnim pristupom takvim podatcima stvorio rizik za zdravlje ispitanika ili zdravstvenim podatcima u slučajevima u kojima bi ostvarivanje tog prava nepovoljno utjecalo na prava i slobode ispitanika ili drugih osoba. Relevantna ograničenja mogu se temeljiti na članku 25. stavku 1. točki (h) Uredbe;

(i) radi jamčenja unutarnje sigurnosti na Sudu, tj. sigurnosti osoba, imovine i informacija, uključujući provođenje unutarnjih sigurnosnih istraga, uz moguće sudjelovanje vanjskih aktera (CERT-EU, nacionalna policijska tijela itd.). Relevantna ograničenja mogu se temeljiti na članku 25. stavku 1. točkama (a), (b), (c), (d), (g) i (h) Uredbe;

(j) radi osiguravanja mogućnosti da službena osoba za zaštitu podataka provodi istrage u skladu s člankom 45. stavkom 2. Uredbe. Relevantna ograničenja mogu se temeljiti na članku 25. stavku 1. točkama (d), (g) i (h) Uredbe;

(k) radi pružanja pomoći drugim institucijama, tijelima, uredima i agencijama Unije i suradnje s njima odnosno radi primanja pomoći od njih. Relevantna ograničenja mogu se temeljiti na članku 25. stavku 1. točkama (c), (d), (g) i (h) Uredbe;

(l) radi pružanja pomoći javnim tijelima država članica EU-a, zemljama izvan EU-a i međunarodnim organizacijama i suradnje s njima, na njihov zahtjev ili na vlastitu inicijativu, odnosno radi primanja pomoći od njih. Relevantna ograničenja mogu se temeljiti na članku 25. stavku 1. točkama (c), (g) i (h) Uredbe;